જેરુસલેમ- ઈરાન સાથેના પરમાણુ કરારને યથાવત રાખવા અથવા રદ કરવાને લઈને આંતરરાષ્ટ્રીય સમુદાયનું સમર્થન મેળવવાના પ્રયાસના ભાગરુપે ઈઝરાયલના વડાપ્રધાન બેન્જામિન નેતન્યાહૂએ ભારતના વડાપ્રધાન નરેન્દ્ર મોદી સાથે વાત કરી હતી અને તેમને વર્તમાન ઘટનાક્રમથી માહિતગાર કર્યા હતા. ઈઝરાયલના વડાપ્રધાન બેન્જામિન નેતન્યાહૂના મીડિયા સલાહકાર તરફથી જારી કરવામાં આવેલા એક નિવેદનમાં જણાવવામાં આવ્યું કે, બેન્જામિન નેતન્યાહૂએ ત્રણ મુખ્ય આંતરરાષ્ટ્રીય નેતાઓ ભારતના પીએમ નરેન્દ્ર મોદી, ઓસ્ટ્રેલિયાના પીએમ મૈલ્કમ ટર્નબુલ અને બ્રિટનના પીએમ થેરેસા મે સાથે આ અંગે વાત કરી હતી.